Texasda samolyot qulashi oqibatida uch kishi halok bo‘ldi

Texas shtatining Pleynvyu shahri aeroportidan ko‘tarilgan kichik motorli shaxsiy samolyotning ko‘p o‘tmay qulashi natijasida kamida uch kishi halok bo‘ldi. Bu haqda Korrespondent.net xabar bermoqda.

Mahalliy Plainview Daily Herald nashri ma’lumotlariga ko‘ra, samolyot juma kuni oqshomda havo ko‘tarilishi bilan balandlikni yo‘qota boshlagan, oxir-oqibat aeroport hududiga qulagan va yonib ketgan.
Hodisa joyiga yetib kelgan avariyaviy xizmatlar hududni o‘rab olishgan.
Dastlabki ma’lumotlarga ko‘ra, noqulay ob-havo sharoiti halokatga sabab bo‘lgan bo‘lishi mumkin. AQSH Aviatsiya boshqarmasi hodisa yuzasidan tekshiruvlarni boshladi.